**Programul naţional de ortopedie**

**Activităţi:**

* asigurarea cu materiale sanitare specifice pentru tratamentul prin endoprotezare al bolnavilor cu afecţiuni articulare, asigurarea endoprotezelor articulare tumorale specifice tratamentului bolnavilor cu pierderi osoase importante epifizo-metafizare de cauză tumorală sau netumorală, pentru tratamentul prin implant segmentar de coloană al pacienţilor cu diformităţi de coloană, precum şi pentru tratamentul prin chirurgie spinală pentru bolnavii cu patologie tumorală degenerativă sau traumatică şi pentru tratamentul copiilor cu malformaţiilor grave vertebrale care necesită instrumentaţie specifică.

**Criterii de eligibilitate:**

**1. Tratamentul prin endoprotezare:**

a) ortopedie pediatrică

* pacienţi copii cu poliartrită reumatoidă sau spondilită anchilopoietică cu pierderea articulaţiilor periferice;
* pacienţi copii cu sechele posttraumatice ori după artrite specifice sau nespecifice;
* pacienţi copii cu sechele după luxaţie congenitală de şold cu anchiloza precoce a articulaţiilor afectate;
* pacienţi copii cu sechele după afecţiuni dobândite (Maladie Legg Calve Perthes, Epifizioliza)

b) ortopedia adultului

* pacienţi tineri cu poliartrită reumatoidă sau spondilită anchilopoietică cu pierderea articulaţiilor periferice;
* pacienţi tineri cu sechele posttraumatice ori după artrite specifice sau nespecifice;
* pacienţii vârstei a treia care suferă de maladii degenerative invalidante;
* pacienţi în etate care fac fracturi de col femural, extremitatea superioară a humerusului sau cot.

**2. Tratamentul bolnavilor cu pierderi osoase importante epifizo-metafizare de cauză tumorală sau netumorală prin endoprotezare articulară tumorală:**

a) ortopedie pediatrică

* copii cu tumori osoase primitiv maligne;
* adolescenţi cu tumori osoase primitiv maligne;
* copii sau adolescenţi ce necesită revizie după o eventuală protezare primară efectuată în antecedente

b) ortopedia adultului

* adulţi tineri cu tumori osoase primitiv maligne, cu recidive după tumori benigne agresive sau alte cauze care au dus la pierderi osoase importante;
* adulţi în plină activitate cu tumori maligne primitiv osoase sau tumori maligne secundare, cu recidive după tumori benigne agresive, după revizii de endoproteze articulare primare cu distrucţii osoase importante sau alte cauze care au provocat distrucţii osoase importante.

Fiecare caz la care se indică tratamentul pierderilor osoase importante epifizometafizare de cauză tumorală sau netumorală prin endoprotezare articulară tumorală se aprobă de către o comisie constituită din:

* medicul şef al secţiei de specialitate în care este internat bolnavul,
* preşedintele Comisiei de ortopedie şi traumatologie,
* 2 medici şefi de clinică de specialitate (prin rotaţie),
* un medic de specialitate oncologie, pentru cazurile tumorale.

**3. Tratamentul prin instrumentaţie segmentară de coloană:**

a) ortopedie pediatrică

* pacienţi copii şi adolescenţi cu diformităţi grave de coloană: scolioze, cifoze, cifoscolioze idiopatice
* pacienţi copii cu afecţiuni posttraumatice ale coloanei vertebrale
* pacienţi copii cu patologie tumorală a coloanei vertebrale

b) ortopedia adultului

* pacienţi tineri cu diformităţi grave de coloană: scolioze, cifoze, cifoscolioze idiopatice sau congenitale, cu afectarea capacităţii respiratorii şi funcţiei cardiovasculare.

**4. Tratamentul prin chirurgie spinală:**

* pacienţi cu patologie degenerativă sau traumatică asociată cu risc major de invaliditate neurologică gravă şi permanentă.

**5. Tratamentul copiilor cu malformaţii congenitale grave vertebrale care necesită instrumentaţie specifică**

* pacienţi copii cu blocuri vertebrale
* pacienţi copii cu hemivertebre
* pacienţi copii cu alte afecţiuni congenitale ale coloanei vertebrale care necesită instrumentaţie specifică

Fiecare caz cu malformaţii congenitale grave vertebrale care necesită instrumentaţie specifică se aprobă de către o comisie constituită din:

* medicul şef al secţiei de specialitate în care este internat bolnavul,
* preşedintele Comisiei de ortopedie şi traumatologie,
* 2 medici şefi de clinică de specialitate (prin rotaţie),

**Indicatori de evaluare:**

**1) indicatori fizici:**

a) număr copii cu afecţiuni articulare endoprotezaţi: 40

b) număr adulţi cu afecţiuni articulare endoprotezaţi: 10.460;

c) număr copii cu endoprotezare articulară tumorală: 20

d) număr adulţi cu endoprotezare articulară tumorală: 20;

e) număr copii cu implant segmentar: 50

f) număr adulţi cu implant segmentar: 500;

g) număr adulţi trataţi prin chirurgie spinală: 1.000;

h) număr copii cu malformaţii congenitale grave vertebrale care necesită instrumentaţie specifică trataţi: 12

**2) indicatori de eficienţă:**

a) cost mediu/copil endoprotezat: 4.501,8 lei;

b) cost mediu/adult endoprotezat: 4.050,14 lei;

c) cost mediu/copil cu endoprotezare articulară tumorală: 25.000 lei

d) cost mediu/bolnav cu endoprotezare articulară tumorală: 25.000 lei;

e) cost mediu/copil cu implant segmentar de coloană: 10.000 lei;

f) cost mediu/adult cu implant segmentar de coloană: 1.817 lei;

g) cost mediu/adult tratat prin chirurgie spinală: 598 lei.

h) cost mediu/copil cu malformaţii congenitale grave vertebrale care necesită instrumentaţie specifică tratat: 90.000 lei

**Natura cheltuielilor programului:**

* cheltuieli materiale sanitare specifice: necesare endoprotezării, tratamentului bolnavilor cu pierderi osoase importante epifizo-metafizare de cauză tumorală sau netumorală prin endoprotezare articulară tumorală, tratamentului prin instrumentaţie segmentară de coloană, tratamentului prin chirurgie spinală şi tratamentului copiilor cu malformaţii congenitale grave vertebrale care necesită instrumentaţie specifică

**Unităţi care derulează programul:**

**1. Tratamentul prin endoprotezare:**

a) ortopedie pediatrică:

* Spitalul Clinic de Urgenţă pentru copii "M. S. Curie" Bucureşti;
* Spitalul Clinic de Urgenţă Copii "Grigore Alexandrescu" Bucureşti;
* Spitalul Clinic de Urgenţă pentru Copii "Sfânta Maria" Iaşi

b) ortopedie adulţi:

* unităţi sanitare cu secţii sau compartimente de profil raportoare/înscrise la RNE;
* unităţi sanitare aparţinând ministerelor cu reţea sanitară proprie.

**2. Tratamentul bolnavilor cu pierderi osoase importante epifizo-metafizare de cauză tumorală sau netumorală prin endoprotezare articulară tumorală:**

a) ortopedie pediatrică:

* Spitalul Clinic de Urgenţă pentru copii "M. S. Curie" Bucureşti;
* Spitalul Clinic de Urgenţă Copii "Grigore Alexandrescu" Bucureşti;
* Spitalul Clinic de Urgenţă pentru Copii "Sfânta Maria" Iaşi
* Spitalul Clinic de Urgenţă pentru Copii "Louis Ţurcanu" Timişoara

b) ortopedie adulţi:

* Spitalul Clinic de Ortopedie-Traumatologie şi TBC Osteoarticular "Foişor" Bucureşti;
* Spitalul Clinic Judeţean de Urgenţă Cluj-Napoca;
* Spitalul Clinic Judeţean Mureş;
* Spitalul Clinic Colentina;
* Spitalul Universitar de Urgenţă Bucureşti.

**3. Tratamentul prin implant segmentar de coloană:**

a) ortopedie pediatrică:

* Spitalul Clinic de Urgenţă pentru copii "M. S. Curie" Bucureşti;
* Spitalul Clinic de Urgenţă Copii "Grigore Alexandrescu" Bucureşti;
* Spitalul Clinic Judeţean de Urgenţă Constanţa
* Spitalul Clinic de Urgenţă pentru Copii "Sfânta Maria" Iaşi

b) ortopedie adulţi:

* Spitalul Clinic de Ortopedie-Traumatologie şi TBC Osteoarticular "Foişor" Bucureşti;
* Spitalul Clinic Colentina;
* Spitalul Universitar de Urgenţă Bucureşti;
* Spitalul Clinic Judeţean de Urgenţă Cluj-Napoca;
* Spitalul Clinic de Recuperare Iaşi;
* Spitalul Clinic Judeţean de Urgenţă Timişoara;
* Spitalul Clinic de Urgenţă "Sf. Pantelimon" Bucureşti;
* Spitalul Clinic Judeţean de Urgenţă Târgu Mureş;
* Spitalul Clinic Colentina;
* Spitalul Clinic de Urgenţă "Bagdasar-Arseni" Bucureşti.

**4. Tratamentul prin chirurgie spinală:**

* Spitalul Clinic de Urgenţă "Bagdasar-Arseni" Bucureşti;
* Spitalul Clinic de Urgenţă "Prof. Dr. Nicolae Oblu" Iaşi;
* Spitalul Clinic Judeţean de Urgenţă Cluj-Napoca;
* Spitalul Clinic Judeţean de Urgenţă Timişoara;
* Spitalul Clinic Colentina;
* Spitalul Clinic de Ortopedie-Traumatologie şi TBC Osteoarticular "Foişor" Bucureşti.

**5. Tratamentul copiilor cu malformaţii congenitale grave vertebrale care necesită instrumentaţie specifică:**

* Spitalul Clinic de Urgenţă pentru copii "M. S. Curie" Bucureşti;
* Spitalul Clinic de Urgenţă Copii "Grigore Alexandrescu" Bucureşti;

**Coordonatori nationali desemnati in vederea coordonarii tehnice si metodologice pentru implementarea programului:**

* Prof. Dr. Ioan Cristian Stoica – Spitalul Clinic de Ortopedie Traumatologie “Foisor” Bucuresti – Ortopedia adultului
* Prof. Dr. Gheorghe Burnei – Spitalul Clinic de Urgenta pentru Copii “Maria Sklodowska Curie” Bucuresti – Ortopedia pediatrica